b'\n_START_ARTICLE_\n18 brumaire-kuppet\n_START_PARAGRAPH_\n18 brumaire-kuppet var et statskupp i Frankrike den 9. november 1799, forberedt av Emmanuel-Joseph Siey\xc3\xa8s og ledet av Napol\xc3\xa9on Bonaparte. Det ble opprettet en ny styreform for Frankrike, Konsulatet (Le Consulat). I l\xc3\xb8pet av en dr\xc3\xb8y m\xc3\xa5ned hadde Bonaparte utman\xc3\xb8vrert de andre to i ledertrioen, og lot deretter seg selv utnevne til f\xc3\xb8rstekonsul._NEWLINE_Brumairekuppet anses gjerne som avslutningen av den franske revolusjon. Det fant sted 18. brumaire \xc3\xa5r VIII etter den franske revolusjonskalender (9. november 1799). Det var da de milit\xc3\xa6re styrker under ledelse av Napol\xc3\xa9on br\xc3\xb8t seg inn i og oppl\xc3\xb8ste nasjonalforsamlingen, og styrtet direktoratet. De deputerte som pr\xc3\xb8vde \xc3\xa5 protestere ble kastet ut av Napol\xc3\xa9ons soldater. Til slutt var det bare et f\xc3\xa5tall mindre standhaftige deputerte igjen, og de godkjente den nye grunnloven som hjalp Napol\xc3\xa9on til \xc3\xa5 n\xc3\xa5 sitt m\xc3\xa5l og bli diktator._NEWLINE_Kuppet var n\xc3\xa6r ved \xc3\xa5 spore av, noe som ville ha f\xc3\xb8rt til giljotinen for Napol\xc3\xa9on og hans medkonspiratorer, men Napol\xc3\xa9ons bror, Lucien, fikk til slutt styrkene til \xc3\xa5 storme forsamlingen.'